《白云泉煮茶》
元代·韩奕

白云在天不作雨，石罅出泉如五乳。
追寻能自远师来，题咏初因白公语。
山中知味有高禅，采得新芽社雨前。
欲试点茶三昧手，上山亲汲云间泉。
物品由来贵同性，骨清肉腻味方永。
客来如解吃茶去，何但令人尘梦醒。

作者简介：（1269—1318）元绍兴路萧山人，徙钱塘，字仲山。武宗至大元年授杭州人匠副提举。迁江浙财赋副总管。仁宗延祐四年进总管。